Tore Linné Eriksen

**Tore Linné Eriksen** (født 1945) er en norsk historiker, faglitterær forfatter  og professor emeritus ved OsloMet.

## Bakgrunn
Han er tidligere elev ved Oslo katedralskole og har hovedfag i afrikansk historie (cand.philol.) fra Universitetet i Trondheim. Han var en av initiativtakerne til Operasjon Dagsverk (1964) og var forlagsredaktør i Pax forlag 1965-1966. Han har vært  formann i Det Norske Studentersamfund (1968), redaksjonssekretær i ukeavisa Orientering, sjefredaktør i Universitetsforlaget 1979-1981, forsker ved  Nordiska Afrikainstitutet i Uppsala 1977-1979, forsker ved Norsk Utenrikspolitisk Institutt (NUPI) 1981-1997 og fra 1997 førsteamanuensis og deretter professor i utviklingsstudier ved Høgskolen i Oslo og Akershus (senere OsloMet - storbyuniversitetet) 2007-2013. Han har også hatt langvarige studieopphold i Zambia, Zimbabwe og India.

Eriksen har skrevet en rekke bøker med særlig vekt på afrikansk historie, global- og miljøhistorie og nord/sør-forhold.   

### Politisk engasjement
Eriksen meldte seg inn i Sosialistisk Venstrepartis forgjenger Sosialistisk Folkeparti i 1961, samme år partiet ble stiftet. Han har hatt en rekke tillitsverv i SV, Nei til EU, Attac, Handelskampanjen, Utviklingsfondet og Fellesrådet for Afrika og har vært nestleder i *Det nasjonale Fagrådet for utviklingsstudier*.  I 2011 meldte han seg ut av SV i protest mot partiets støtte til NATOs bombing av Libya og partiets manglende oppfølging av egne standpunkter i miljø- og utviklingspolitikken. Han meldte seg senere inn i partiet Rødt. Fra 2012 til 2015 var han styreleder for SUNO-Norge, som ga støtte til en organisasjon i Bangladesh som driver et nettverk av musikkskoler for barn og unge. Han er bokredaktør i *[[Gnist (tidsskrift)|Gnist – Marxistisk tidsskrift]]* og bokanmelder i *[[Klassekampen]]*.

## Bibliografi
* *Det politiske universitet. En bok om studenter og makt* (redaktør) (Oslo, Gyldendal, 1969)
* *Hva er USA-imperialismen? Artikler om De forente staters innenriks- og utenrikspolitikk. (redaktør) (Oslo, Gyldendal, 1970)
* *The political economy of Namibia* (Uppsala, Nordiska Afrikainstitutet, 1989)
* *Norway and the liberation of Southern Africa* (Uppsala, Nordiska Afrikainstitutet, 2000)
* *Nelson Mandela. Et liv i Kamp mot rasisme og undertrykking* (Oslo, Omnipax, 2002)
* *Det første folkemordet i det tjuende århundret. Namibia 1903-1908* (Oslo, Unipub, 2007)
* *Globalhistorie 1750-1900. En sammenvevd og delt verden* (Oslo, Cappelen Damm Akademisk, 2010)
* *Utvikling. Innføring i utviklingsstudier* (Oslo, Cappelen Damm Akademisk, 2013)
* *Sør-Afrikas historie. Førkoloniale samfunn, apartheid og frigjøring* (Kristiansand, Portal, 2016)
* *Afrika. Fra de første mennesker til i dag* (Cappelen Damm 2019) - ISBN 9788202566326

== Priser ==
* [[1986]]: The Conover-Porter Award, African Studies Association (USA) for *The Political Economy of Namibia*.
* [[1993]]: [[Brageprisen]] for beste norske lærebok, «Norge og Verden, 1850- 1940»
* [[2002]]: [[Kultur- og kirkedepartementet]]s fagbokpris for barn og ungdom, for boka *Nelson Mandela – Et liv i kamp mot rasisme og undertrykking''.
* 2008: Høgskolen i Oslos formidlingspris 
* 2010: Historisk Tidsskrift-prisen fra Den norske historiske forening for artikkelen «Folkemord i et komparativt koloniperspektiv: et riss av en fagdebatt».

## Referanser